stanford-oval/wikipedia huggingface dataset:
ישראל באולימפיאדת בייג'ינג (2008)
מדליה לישראל

שחר צוברי גולש בדגם ניל פרייד RS:X היה הספורטאי הישראלי היחיד שזכה במדליה, מדליית ארד.
הספורטאי הוותיק במשלחת היה הקלע גיא סטריק שזו הייתה האולימפיאדה הרביעית שלו, ובכך הוא הישווה את הישגו של השייט יואל סלע. שלושה ספורטאים השתתפו בפעם השלישית באולימפיאדה: הקייאקיסט מיכאל קולגנוב, שזכה במדליית ארד באולימפיאדת סידני, הג'ודוקא אריק זאבי, שזכה במדליית ארד באולימפיאדת אתונה, וקופץ המוט אלכס אברבוך, פעמיים אלוף אירופה. ל-12 ספורטאים זו הייתה האולימפיאדה השנייה, ו-27 ספורטאים השתתפו באולימפיאדה בפעם הראשונה.
הספורטאית הצעירה ביותר הייתה נטע ריבקין בת ה-17 והמבוגר ביותר היה היילה סטאין בן ה-53‏.
לקראת האולימפיאדה היו ציפיות רבות, בעקבות אולימפיאדת אתונה בה זכה גל פרידמן במדליית הזהב הראשונה של ישראל. פרידמן לא הצליח להעפיל לאולימפיאדת בייג'ינג ובמקומו ייצג את ישראל בגלשן מדגם ניל פרייד שחר צוברי.
הציפיות למדליות התמקדו בעיקר באריק זאבי שזכה במדליית ארד באולימפיאדת אתונה ובשלוש אליפויות אירופה, בצמד הטניסאים אנדי רם ויוני ארליך שזכו באליפות אוסטרליה הפתוחה 2008 ודורגו במקום השלישי בין הצמדים באולימפיאדה, בשחר צוברי שזכה במדליית ארד באליפות העולם 2007 בגלשן ניל פרייד RS:X, ובצמד השייטים בדגם 470 אודי גל וגידי קליגר שזכו במדליות ארד באליפויות העולם בין השנים 2006 - 2008.
ההישגים הבולטים של ספורטאי ישראל

מדליית ארד - שחר צוברי, גולש בדגם ניל פרייד RS:X.
מקום רביעי - ורד בוסקילה וניקה קורניצקי, מפרשית מדגם 470.
מקום חמישי - גל יקותיאל ג'ודו.
מקום שישי - נבחרת ישראל בהתעמלות אמנותית קרב רב קבוצתי (ההישג הטוב ביותר של ישראל בתחרות קבוצתית מאז 1976, וההישג הטוב ביותר בהתעמלות עד 2021).
מקום שמיני - אלכס שטילוב תרגיל הקרקע בהתעמלות מכשירים (ההישג הטוב ביותר של ספורטאי ישראלי בהתעמלות מכשירים עד 2021).
מקום תשיעי - אירה ריסנזון קרב רב אישי בהתעמלות אמנותית.
מקום עשירי - מעיין דוידוביץ', גולשת בדגם ניל פרייד RS:X.
ההישגים הבולטים של ספורטאי ישראל > שיט

ההצלחות הגדולות ביותר נרשמו בענף השייט, שבו הושגו שתי התוצאות הטובות של המשלחת, ובסך הכל 3 מקומות ב-10 הראשונים. עם זאת, נרשמה אכזבה כאשר אודי גל וגידי קליגר, שהיו בין המועמדים הבולטים למדליה, סיימו במקום ה-14.
ההישגים הבולטים של ספורטאי ישראל > התעמלות

הצלחה גדולה הייתה גם לענף ההתעמלות, שבו עלו לראשונה בהיסטוריה מתעמלים ישראלים לגמר במכשיר בודד בהתעמלות מכשירים, ולגמרים בתחרות אישית וקבוצתית בהתעמלות אמנותית.
ההישגים הבולטים של ספורטאי ישראל > שחייה

הישגים טובים היו גם בענף השחייה, שבו הושגו 11 שיאים ישראליים ב-17 משחים. ב-4 משחים שחיינים ישראלים דורגו בין 16 השחיינים הראשונים. הבולט בין השחיינים היה גל נבו, שדורג במקום 11 במשחה ל-400 מטר מעורב אישי ובמקום 13 במשחה ל-200 מטר מעורב אישי. גיא ברנע (100 מטר גב) ונמרוד שפירא בר אור (200 מטר חופשי) הגיעו לשלב חצי הגמר.
ההישגים הבולטים של ספורטאי ישראל > קליעה

לקלע גיא סטריק, שדורג במקום ה-12 בירי ברובה במצב שכיבה, חסרה נקודה אחת כדי לעלות לגמר.
תוצאות > אתלטיקה

| אתלט | תחרות | שלב | תוצאה | מיקום | הערות |
| --- | --- | --- | --- | --- | --- |
| אלכס אברבוך | קפיצה במוט גברים | מוקדמות | 5.45 מטר | 28 |  |
| איתי מגידי | ריצת 3000 מטר מכשולים גברים | מוקדמות | 9:05.02 דקות | 36 | התחרה פצוע. |
| היילה סטאין | ריצת מרתון גברים |  | 2:30.07 שעות | 69 |  |
| ניקי פאלי | קפיצה לגובה גברים | מוקדמות | 2.20 מטר | 21 |  |
תוצאות > ג'ודו

| ג'ודוקא | תחרות | שלב | יריב | תוצאה | מקום | הערות |
| --- | --- | --- | --- | --- | --- | --- |
| אליס שלזינגר | נשים עד 63 ק"ג | סיבוב ראשון | עלתה אוטומטית | עלתה אוטומטית | לא מדורגת | דורגה במקום 11 לפני התחרות |
| אליס שלזינגר | נשים עד 63 ק"ג | סיבוב שני | לוסי דקוס (צרפת) | הפסד | לא מדורגת | דורגה במקום 11 לפני התחרות |
| אליס שלזינגר | נשים עד 63 ק"ג | בית ניחומים – סיבוב ראשון | אורשקה ז'ולניר (סלובניה) | הפסד | לא מדורגת | דורגה במקום 11 לפני התחרות |
| גל יקותיאל | גברים עד 60 ק"ג | סיבוב ראשון | קשבאטרין צגאנבאטר (מונגוליה) | ניצחון | מקום 5 | דורג במקום 10 לפני התחרות |
| גל יקותיאל | גברים עד 60 ק"ג | סיבוב שני | דימיטרי דרגין (צרפת) | הפסד | מקום 5 | דורג במקום 10 לפני התחרות |
| גל יקותיאל | גברים עד 60 ק"ג | בית ניחומים – סיבוב ראשון | נסטור חרגיאני (גאורגיה) | ניצחון | מקום 5 | דורג במקום 10 לפני התחרות |
| גל יקותיאל | גברים עד 60 ק"ג | בית ניחומים – סיבוב שני | רוסלאן קישמאחוב (רוסיה) | ניצחון | מקום 5 | דורג במקום 10 לפני התחרות |
| גל יקותיאל | גברים עד 60 ק"ג | בית ניחומים – גמר | קרייג פאלון (בריטניה) | ניצחון | מקום 5 | דורג במקום 10 לפני התחרות |
| גל יקותיאל | גברים עד 60 ק"ג | קרב על מדליית הארד | רובן הוקס (הולנד) | הפסד | מקום 5 | דורג במקום 10 לפני התחרות |
| אריק זאבי | גברים עד 100 ק"ג | סיבוב ראשון | פרדריק דמונפוקון (צרפת) | ניצחון | לא מדורג | דורג במקום 2 לפני התחרות |
| אריק זאבי | גברים עד 100 ק"ג | סיבוב שני | הנק חרול (הולנד) | הפסד | לא מדורג | דורג במקום 2 לפני התחרות |
| אריק זאבי | גברים עד 100 ק"ג | בית ניחומים – סיבוב ראשון | לוסיאנו קוראה (ברזיל) | הפסד | לא מדורג | דורג במקום 2 לפני התחרות |
תוצאות > התעמלות > התעמלות מכשירים

| מתעמל | תחרות | שלב | תוצאה | מקום | הערות |
| --- | --- | --- | --- | --- | --- |
| אלכס שטילוב | קרב רב | מוקדמות | 87.800 | 29 |  |
| אלכס שטילוב | קרקע | מוקדמות | 15.600 | 8 | עלה לגמר |
| אלכס שטילוב | קרקע | גמר | 14.125 | 8 | גמר ראשון במכשיר בודד למתעמל ישראלי |
| אלכס שטילוב | סוס סמוכות | מוקדמות | 13.825 | 51 |  |
| אלכס שטילוב | טבעות | מוקדמות | 14.075 | 58 |  |
| אלכס שטילוב | קפיצות | מוקדמות | 15.575 | 58 |  |
| אלכס שטילוב | מקבילים | מוקדמות | 14.500 | 63 |  |
| אלכס שטילוב | מתח | מוקדמות | 14.225 | 54 |  |
תוצאות > התעמלות > התעמלות אמנותית

| מתעמלת | תחרות | שלב | מכשיר | תוצאה | מקום | הערות |
| --- | --- | --- | --- | --- | --- | --- |
| נטע ריבקין | קרב רב אישי | מוקדמות | סה"כ | 65.875 | 14 |  |
| נטע ריבקין | קרב רב אישי | מוקדמות | חבל | 16.500 | 12 |  |
| נטע ריבקין | קרב רב אישי | מוקדמות | חישוק | 16.825 | 10 |  |
| נטע ריבקין | קרב רב אישי | מוקדמות | אלות | 16.450 | 13 |  |
| נטע ריבקין | קרב רב אישי | מוקדמות | סרט | 16.100 | 15 |  |
| אירה ריסנזון | קרב רב אישי | מוקדמות | סה"כ | 67.850 | 8 | העפילה לגמר |
| אירה ריסנזון | קרב רב אישי | מוקדמות | חישוק | 17.100 | 8 |  |
| אירה ריסנזון | קרב רב אישי | מוקדמות | חבל | 16.800 | 9 |  |
| אירה ריסנזון | קרב רב אישי | מוקדמות | סרט | 16.825 | 9 |  |
| אירה ריסנזון | קרב רב אישי | מוקדמות | אלות | 17.125 | 8 |  |
| אירה ריסנזון | קרב רב אישי | גמר | סה"כ | 66.775 | 9 |  |
| אירה ריסנזון | קרב רב אישי | גמר | חישוק | 17.025 | 8 |  |
| אירה ריסנזון | קרב רב אישי | גמר | חבל | 16.350 | 9 |  |
| אירה ריסנזון | קרב רב אישי | גמר | סרט | 16.550 | 9 |  |
| אירה ריסנזון | קרב רב אישי | גמר | אלות | 16.850 | 9 |  |
|  נבחרת ישראל אלונה דבורניצ'נקו רחלי ויגדורצ'יק ורוניקה ויטנברג מריה סבנקוב קטיה פיסצקי | קרב רב קבוצתי | מוקדמות | סה"כ | 31.525 | 7 | העפילו לגמר |
|  נבחרת ישראל אלונה דבורניצ'נקו רחלי ויגדורצ'יק ורוניקה ויטנברג מריה סבנקוב קטיה פיסצקי | קרב רב קבוצתי | מוקדמות | 5 חבלים | 15.300 | 11 |  |
|  נבחרת ישראל אלונה דבורניצ'נקו רחלי ויגדורצ'יק ורוניקה ויטנברג מריה סבנקוב קטיה פיסצקי | קרב רב קבוצתי | מוקדמות | 3 חישוקים 2 אלות | 16.225 | 6 |  |
|  נבחרת ישראל אלונה דבורניצ'נקו רחלי ויגדורצ'יק ורוניקה ויטנברג מריה סבנקוב קטיה פיסצקי | קרב רב קבוצתי | גמר | סה"כ | 32.100 | 6 |  |
|  נבחרת ישראל אלונה דבורניצ'נקו רחלי ויגדורצ'יק ורוניקה ויטנברג מריה סבנקוב קטיה פיסצקי | קרב רב קבוצתי | גמר | 5 חבלים | 16.050 | 7 |  |
|  נבחרת ישראל אלונה דבורניצ'נקו רחלי ויגדורצ'יק ורוניקה ויטנברג מריה סבנקוב קטיה פיסצקי | קרב רב קבוצתי | גמר | 3 חישוקים 2 אלות | 16.050 | 6 |  |
תוצאות > טאקוונדו

| מתחרה | תחרות | שלב | יריבה | תוצאה | מקום | הערות |
| --- | --- | --- | --- | --- | --- | --- |
| בת אל גטרר | נשים עד 57 ק"ג | סיבוב ראשון | מרטינה זובצ'יץ' (קרואטיה) | הפסד 4:3 | 11–16 |  |
תוצאות > טניס

| טניסאית | תחרות | שלב | יריב | תוצאה | מקום | הערות |
| --- | --- | --- | --- | --- | --- | --- |
| ציפי אובזילר | יחידות | סיבוב ראשון | מריה קוריצבה (אוקראינה) | הפסידה 5:7 7:5 6:4 | 33–64 | נכנסה לטורניר כממלאת מקום |
| שחר פאר | יחידות | סיבוב ראשון | סוראנה סירסטאה (רומניה) | ניצחה 3:6 7:5 0:6 | 17–32 | דורגה במקום 18 לפני התחרות |
| שחר פאר | יחידות | סיבוב שני | ורה זבונרבה (רוסיה) | הפסידה 6:3 7:6 | 17–32 | דורגה במקום 18 לפני התחרות |
| ציפי אובזילר שחר פאר | זוגות | סיבוב ראשון | ג'יזלה דולקו ובטינה חוזאמי (ארגנטינה) | הפסידו 6:3 6:2 | 17–32 |  |
| טניסאי | תחרות | שלב | יריב | תוצאה | מקום | הערות |
| --- | --- | --- | --- | --- | --- | --- |
| אנדי רם ויוני ארליך | זוגות | סיבוב ראשון | ארנו קלמנט ומיכאל לודרה (צרפת) | הפסידו 6:4 6:4 | 17–32 | דורגו במקום 3 לפני התחרות |
תוצאות > סיף

| סייפת | תחרות | שלב | יריב | תוצאה | מקום | הערות |
| --- | --- | --- | --- | --- | --- | --- |
| דלילה חטואל | רומח נשים אישי | סיבוב ראשון | עברה אוטומטית בגלל דירוג גבוה | עברה אוטומטית בגלל דירוג גבוה | 19 | דורגה במקום 14 לפני התחרות |
| דלילה חטואל | רומח נשים אישי | סיבוב שני | ויקטוריה ניקיצ'ינה (רוסיה) | הפסידה 10:9 | 19 | דורגה במקום 14 לפני התחרות |
| נעם מילס | דקר נשים אישי | סיבוב ראשון | לורה פלסל-קולוביק (צרפת) | הפסידה 15:8 | 22 | דורגה במקום 21 לפני התחרות |
| סייף | תחרות | שלב | יריב | תוצאה | מקום | הערות |
| --- | --- | --- | --- | --- | --- | --- |
| תומר אור | רומח גברים אישי | סיבוב ראשון | ג'ושוע מקגוויאר (קנדה) | הפסיד 11:10 | 17 | דורג במקום 11 לפני התחרות |
תוצאות > קאנו/קיאק

| מתחרה | תחרות | שלב | מקום | תוצאה | הערות |
| --- | --- | --- | --- | --- | --- |
| מיכאל קולגנוב | קיאק יחיד 1000 מ' | מוקדמות | 5 במקצה | 3:38.207 | העפיל לחצי הגמר |
| מיכאל קולגנוב | קיאק יחיד 1000 מ' | חצי גמר | 8 במקצה | 3:43.108 |  |
| מיכאל קולגנוב | קיאק יחיד 500 מ' | מוקדמות | 1 במקצה | 1:38.396 | העפיל לחצי הגמר |
| מיכאל קולגנוב | קיאק יחיד 500 מ' | חצי גמר | 4 במקצה | 1:43.145 |  |
תוצאות > קליעה

| קלע | תחרות | שלב | מקום | תוצאה | הערות |
| --- | --- | --- | --- | --- | --- |
| דורון אגוזי | רובה אוויר גברים | מוקדמות | 41 | 587 נקודות |  |
| דורון אגוזי | רובה 3 מצבים גברים | מוקדמות | 36 | 1,155 נקודות |  |
| גיל סימקוביץ' | רובה שכיבה גברים | מוקדמות | 22 | 592 נקודות |  |
| גיל סימקוביץ' | רובה 3 מצבים גברים | מוקדמות | 38 | 1,153 נקודות |  |
| גיא סטריק | רובה שכיבה גברים | מוקדמות | 12 | 594 נקודות | לא העפיל לגמר בעקבות שובר שוויון |
תוצאות > שחייה

| שחיינית | תחרות | שלב | תוצאה | מיקום | הערות |
| --- | --- | --- | --- | --- | --- |
| אניה גוסטומלסקי | 100 מ' פרפר נשים | מוקדמות | 59.50 שניות | 36 | שיא אישי |
| אניה גוסטומלסקי | 100 מ' גב נשים | מוקדמות | 1:01.42 דקות | 25 | שיא ישראל |
| אניה גוסטומלסקי | 100 מ' חופשי נשים | מוקדמות | 55.18 שניות | 22 |  |
| אניה גוסטומלסקי | 50 מ' חופשי נשים | מוקדמות | 25.23 שניות | 19 | שיא ישראל |
| שחיין | תחרות | שלב | תוצאה | מיקום | הערות |
| --- | --- | --- | --- | --- | --- |
| תום בארי | 100 מ' חזה גברים | מוקדמות | 1:02.42 דקות | 42 | שיא ישראל |
| תום בארי | 200 מ' חזה גברים | מוקדמות | 2:11.44 דקות | 20 | שיא ישראל |
| גיא ברנע | 100 מ' גב גברים | מוקדמות | 54.50 שניות | 15 | שיא ישראל, עלה לחצי גמר |
| גיא ברנע | 100 מ' גב גברים | חצי גמר | 54.93 שניות | 16 |  |
| אלון מנדל | 200 מ' פרפר גברים | מוקדמות | 1:59.27 דקות | 28 | שיא ישראל |
| אלון מנדל | 100 מ' פרפר גברים | מוקדמות | 52.99 דקות | 36 | שיא ישראל |
| גל נבו | 400 מ' מעורב גברים | מוקדמות | 4:14.03 דקות | 11 | שיא ישראל |
| גל נבו | 200 מ' מעורב גברים | מוקדמות | 1:59.66 דקות | 12 | שיא ישראל, עלה לחצי גמר |
| גל נבו | 200 מ' מעורב גברים | חצי גמר | 2:00.43 דקות | 13 |  |
| איתי צ'מה | 200 מ' גב גברים | מוקדמות | 2:00.93 דקות | 27 |  |
| נמרוד שפירא בר אור | 200 מ' חופשי גברים | מוקדמות | 1.47.78 דקות | 15 | שיא ישראל, עלה לחצי גמר |
| נמרוד שפירא בר אור | 200 מ' חופשי גברים | חצי גמר | 1:48.16 דקות | 15 |  |
| נמרוד שפירא בר אור | 100 מ' חופשי גברים | מוקדמות | 49.10 שניות | 26 | שיא ישראל |
תוצאות > שחייה צורנית

| שחייניות | תחרות | שלב | תוצאה | מקום | הערות |
| --- | --- | --- | --- | --- | --- |
| אנסטסיה גלושקוב אינה יופה | דואט | מוקדמות - תרגיל טכני | 43.583 | 15 |  |
| אנסטסיה גלושקוב אינה יופה | דואט | מוקדמות - תרגיל רשות | 43.334 | 16 |  |
| אנסטסיה גלושקוב אינה יופה | דואט | מוקדמות - סה"כ | 86.917 | 15 |  |
תוצאות > שיט

| שייטת | דגם | 1 | 2 | 3 | 4 | 5 | 6 | 7 | 8 | 9 | 10 | שיוט המדליות | ניקוד שלילי | מקום | הערות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| נופר אדלמן | לייזר רדיאל נשים | (25) | 12 | 3 | 15 | 25 | 11 | 9 | 19 | 17 | – | לא העפילה | 111 | 16 | דורגה 21 לפני התחרות |
| מעין דוידוביץ' | ניל פרייד RS:X נשים | 13 | 9 | (20) | 9 | 13 | 14 | 16 | 4 | 9 | 10 | 7 | 111 | 10 | דורגה 17 לפני התחרות |
| ורד בוסקילה  ניקה קורניצקי | 470 נשים | 8 | 13 | 1 | 2 | 8 | (19) | 3 | 1 | 11 | 15 | 2 | 66 | 4 | דורגו 10 לפני התחרות |
| שייט | דגם | 1 | 2 | 3 | 4 | 5 | 6 | 7 | 8 | 9 | 10 | שיוט המדליות | ניקוד שלילי | מקום | הערות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| שחר צוברי | ניל פרייד RS:X גברים | 1 | 3 | 1 | 3 | 17 | 6 | (19) | 18 | 1 | 4 | 2 | 58 |  | דורג 11 לפני התחרות |
| אודי גל  גידי קליגר | 470 גברים | 13 | 16 | 13 | 14 | פסלו (30) | 11 | 15 | 2 | 12 | 12 | לא העפילו | 108 | 14 | דורגו 4 לפני התחרות |
התוצאה בסוגריים - השיוט הגרוע שאינו נחשב בניקוד הכולל
ראו גם

ישראל במשחקים הפאראלימפיים בייג'ינג (2008)
ישראל במשחקים האולימפיים
אולימפיאדת בייג'ינג
יהודים במשחקים האולימפיים
הערות שוליים

↑  על פי רישום משרד הפנים, אם כי לדברי סטאין, גילו הוא 46
| ישראל במשחקים האולימפיים |
| --- | --- | --- |
| משחקי הקיץ | הלסינקי (1952) • מלבורן (1956) • רומא (1960) • טוקיו (1964) • מקסיקו סיטי (1968) • מינכן (1972) • מונטריאול (1976) • לוס אנג'לס (1984) • סיאול (1988) • ברצלונה (1992) • אטלנטה (1996) • סידני (2000) • אתונה (2004) • בייג'ינג (2008) • לונדון (2012) • ריו דה ז'ניירו (2016) • טוקיו (2020) • פריז (2024) |  |
| משחקי החורף | לילהאמר (1994) • נאגנו (1998) • סולט לייק סיטי (2002) • טורינו (2006) • ונקובר (2010) • סוצ'י (2014) • פיונגצ'אנג (2018) • בייג'ינג (2022) |  |
|  משלחת ישראל לאולימפיאדת בייג'ינג (2008)  |
| --- | --- | --- |
|  אתלטיקה | אלכס אברבוך • איתי מגידי • היילה סטאין • ניקי פאלי |  |
|  ג'ודו | אריק זאבי • גל יקותיאל • אליס שלזינגר |  |
|  התעמלות אמנותית | נבחרת ישראל בהתעמלות אמנותית (אלונה דבורניצ'נקו, רחלי ויגדורצ'יק, ורוניקה ויטנברג, מריה סבנקוב, קטיה פיסצקי) • נטע ריבקין • אירה ריסנזון |  |
|  התעמלות מכשירים | אלכס שטילוב |  |
|  טאקוונדו | בת אל גטרר |  |
|  טניס | ציפי אובזילר • יוני ארליך • שחר פאר • אנדי רם |  |
|  סיף | תומר אור • דלילה חטואל • נעם מילס |  |
|  קיאק | מיכאל קולגנוב |  |
|  קליעה | דורון אגוזי • גיא סטריק • גיל סימקוביץ' |  |
|  שחייה | תום בארי • גיא ברנע • אניה גוסטומלסקי • אלון מנדל • גל נבו • איתי צ'מה • נמרוד שפירא בר אור |  |
|  שחייה אמנותית | אנסטסיה גלושקוב • אינה יופה |  |
|  שיט | נופר אדלמן • ורד בוסקילה • אודי גל • מעין דוידוביץ' •  שחר צוברי • ניקה קורניצקי • גידי קליגר |  |
| ישראלים זוכי מדליות אולימפיות  |
| --- | --- | --- |
| זוכי מדליית זהב  |   גל פרידמן (2004) •  ארטיום דולגופיאט (2020) •   לינוי אשרם (2020) •   תום ראובני (2024) |  |
| זוכי מדליית כסף  |  יעל ארד (1992) •  ענבר לניר (2024) •  רז הרשקו (2024) •   שרון קנטור (2024) •  ארטיום דולגופיאט (2024) •   נבחרת ישראל בהתעמלות אמנותית (2024) |  |
| זוכי מדליית ארד  |  אורן סמדג'ה (1992) •   גל פרידמן (1996) •  מיכאל קולגנוב (2000) •  אריק זאבי (2004)‏ •   שחר צוברי (2008) •  ירדן ג'רבי (2016) •  אורי ששון (2016) •   אבישג סמברג (2020)‏ •  נבחרת ישראל בג'ודו (2020) •  פיטר פלצ'יק (2024) |  |
עמרם פישר

הרב עמרם פישר (ה'תרי"ג, 1852 – י"ח בניסן ה'תרפ"ה, 1925) היה רב הונגרי, רבה של העיר יינק.
ביוגרפיה

נולד בשנת 1852 (ה'תרי"ג) לרב עקיבא פישר, רבה של העיר טט, ולדבורה בילא, כבן שני מתוך 10. אחיו הבכור הוא הרב צבי פישר, רבן של אסוד וויינערן. נקרא על שמו של אחיו של סביו, הרב עמרם רוזנבוים.
בגיל 16, הלך ללמוד תורה באובודה, אצל הרב פנחס אסטרייכר. לאחר מספר חודשים עבר לישיבתו של הרב עזריאל הילדסהיימר, ישיבת אייזנשטט. לאחר לימודיו באייזנשטאדט, עבר ללמוד בשופרון אצל הדיין הרב אברהם אליעזר זאב אלט, לימים אב בית דין קוברסדורף, אולם לאחר חצי שנה עבר לישיבת פרשבורג אצל אברהם שמואל בנימין סופר, המכונה "הכתב סופר", בנו של החתם סופר. בישיבה זו למד עד פטירת הכתב סופר, ב-1872 (ה'תרל"ב), אז הלך ללמוד באוז'הורוד, אצל הרב חיים צבי מנהיימר, רבה של העיר. ברם, מספר חדשים לאחר הגעתו לעיר, בשנת ה'תרל"ג, פרצה מגפת כולרה בעיר.
פישר חזר לפרשבורג (כיום ברטיסלאבה) ללמוד אצל הרב שמחה בונם סופר, המכונה "השבט סופר", בנו של הכתב סופר.
בשנת ה'תרל"ו (1876) עזב את הישיבה עקב נישואיו עם מירל, בתו של הרב אליעזר זוסמן סופר, מחשובי הרבנים בהונגריה במאה ה-19, וראש ישיבה בקישקונהלש. עבר להתגורר בקישקונהלש, עיר חותנו, לשנתיים, שם שימש כדיין.
למרות גילו הצעיר, בשנת ה'תרל"ח הוא מונה לרבנות העיר צ'אברנדק שבמחוז וספרם. שימש בתפקיד זה עד שנת ה'תרל"ט, אז עבר ליינק. ביינק הוא שימש כרב 46 שנה, עד לפטירתו.
ביום השני של חול המועד של פסח, בי"ח בניסן ה'תרפ"ה (1925), נפטר הרב עמרם פישר, בגיל 72 ונקבר ביינק. בת זוגו מירל נפטרה כעשר שנים אחריו, בכ"ז באייר ה'תרצ"ה (1935).
בשנת ה'תשכ"ו, לאחר שכל העיר נתרוקנה מיהודים, הועלו עצמותיהם יחד עם עצמות בנם, הרב עקיבא, לישראל, ונטמנו בהר המנוחות בירושלים.
חיבוריו ופסיקותיו

פסיקותיו וחידושיו נכתבו בקונטרס דברי עמרם שנדפס בתוך הספר של בנו הרב עקיבא 'עטרת עקיבא', שנדפס בשנת תשס"ה.
הרב פישר היה כותב באופן קבוע בכתבי העת וילקט יוסף ותל תלפיות.
אחת מפסיקותיו המיוחדות היא ההיתר למול יהודי או גר מבוגר תחת השפעת חומר הרדמה. הוא מסביר שהמועמד למילה ממנה את המוהל כשליח לפני ההרדמה, וכך גם כשהוא ללא הכרה המוהל פועל בשליחותו והמילה כשרה.
משפחתו

על פי מסורת המשפחה, צאצא של הרב אדם בעל שם. בנוסף, צאצא למהר"ל מפראג, של הרב מנחם נחום מצ'רנוביל, מייסד חסידות צ'רנוביל, של הרב גרשון אשכנזי, רבה של וינה, של הרב מנחם מנדל קרוכמל, של מהר"י וייל, מהר"ם מרוטנבורג, רבי יהודה החסיד, רש"י ועוד.
הרב היה נשוי למירל, והיו להם 9 ילדים. רבים מילדיו היגרו לארצות הברית.
מבניו:
הרב מרדכי אפרים פישל (אב ה'תרל"ז, 1877 – ג' בתשרי ה'תש"א, 1940) – רבה של שארושפטק. נישא למרים לאה, בתו של דודו, הרב צבי פישר.
הרב משה יהודה (ה'תרל"ט – י"ח באייר ה'תשי"ז, 1957) – רב קהילת יוצאי הונגריה בשיקגו.
הרב שמחה יואל (ה'תרמ"א – ד' בתשרי ה'תשכ"ו, 1965) – רב קהילה בהונגריה, ולאחר מכן בשיקגו וניו יורק
הרב יוסף בצלאל (? – חשוון ה'תרע"ט, 1918) – רבה של וכטרליץ
הרב יעקב שלום – רב בדטרויט
הרב עקיבא (? – ו' בכסלו ה'תש"ד) – רב עיר בהונגריה. בשנת ה'תשכ"ו עצמותיו הועלו ארצה ונטמנו בהר המנוחות.
דבורה בילא זינגר (? – כ"ד בסיוון ה'תש"ד, 1944) – נישאה בה'תרע"ב לרב אליעזר זינגר, רבה של ויינערן. נהרגו יחד באושוויץ.
הערות שוליים

1 2 3 4 5 6 7 8 9 10 11  עקיבא בן מרדכי ליב פישר, עטרת עקיבא, באתר אוצר החכמה
1 2 3  שלמה שפיצר, קהילת הונגריה, באתר אוצר החכמה
1 2  עזריאל בן יהודה ליב הילדסהיימר, אגרות רבי עזריאל הילדסהיימר, באתר אוצר החכמה
1 2  בצלאל אורי פישר, גר המתגייר - א, באתר אוצר החכמה
1 2 3 4  שמחה בונם דוד סופר, מזכרת פאקש - ב, באתר אוצר החכמה
↑  נתן צבי פרידמן, אוצר הרבנים, באתר אוצר החכמה
↑  עטרת עקיבא, חלק 'דברי עמרם', עמ' רמג-רמד
↑  ישכר בעריש גרינפלד - שמעון הירשלער, משפחת השמעוני, באתר אוצר החכמה
| --- | --- |
בקרת זהויות :  NLI: 987007300944905171  VIAF: 298201972   WorldCat (עם VIAF): 298201972
עמית כהן

| --- | --- |
אין תמונה חופשית
 מעסיק:  מעריב 
 
עמית כהן הוא עיתונאי, תסריטאי ומפיק טלוויזיה ישראלי.
ביוגרפיה

כהן הוא בוגר תוכנית של הממשל האמריקאי ללוחמה בטרור ולמדיניות חוץ.
קריירה

בסוף שנת 2002 התחיל לעבוד בעיתון "מעריב", תחילה ככתב לענייני צבא וערבים ובהמשך, לאחר עזיבתו של העיתונאי ג'קי חוגי מן העיתון, הוא קיבל את תפקידו, והחל במקביל לעבודתו ככתב לענייני צבא וערבים, לשמש גם ככתב ופרשן לענייני העולם הערבי. בשנת 2012 עזב את "מעריב", לאחר כ-10 שנות העסקתו בעיתון.
בין השנים 2012-2014 שימש כיוצר ותסריטאי שותף של סדרת הדרמת ריגול "תא גורדין", ששודרה ב-yes ובשידורי קשת של ערוץ 2. כמה חודשים לאחר שידורה, רכשה רשת NBC את זכויות ההפקה שלה בארצות הברית. הזכויות נמכרו גם לחברת הפקות ברוסיה, וכן לחברת הפקות בקוריאה הדרומית. מ-5 בפברואר עד 30 באפריל 2015 שודרה בארצות הברית הגרסה האמריקאית של הסדרה תחת השם "Allegiance"(אנ'), בה הוא שימש גם כמפיק-שותף.
בשנת 2015 כתב ויצר יחד עם מריה פלדמן את הסדרה "כפולים". הסדרה נמכרה לרשת פוקס האמריקאית, לשידור במדינות שונות ברחבי העולם וכן להפקת גרסה אמריקאית, בשפה אנגלית.
משנת 2020 היה שותף ליצירת סדרות הטלוויזיה הישראליות: "בוגד", "שעת נעילה", "שמיים אדומיים", "הראש", "ילד רע", ו"רוח צפונית".
הערות שוליים

↑  מקור
↑  דוד אברהם‏, כתב "מעריב" לענייני ערבים עמית כהן עוזב את העיתון, באתר וואלה, 2 במאי 2012
↑  ספי קצב, ‏רשת אן-בי-סי רכשה את זכויות ההפקה עבור הסדרה "תא גורדין", באתר ‏מאקו‏, 19 בספטמבר 2012
↑  על רקע מיפ: "תא גורדין" של קשת ו-yes נמכרה לרוסיה, באתר וואלה, 7 באפריל 2013
↑  גילי איזיקוביץ, בקוריאה הדרומית יפיקו גרסה מקומית לסדרה הישראלית "תא גורדין", באתר הארץ, 3 בדצמבר 2014
↑  FOX International Channels and Keshet International Strike Global Rights Deal for False Flag, אתר ערוצי פוקס בינלאומיים
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
עצבניות אש

| --- | --- |

כרזת הסרט
 בימוי:  פול פייג 
 הופק בידי:  פיטר צ'רנין ג'ונו טופינג
 תסריט:  קייטי דיפולד 
 עריכה:  ברנט וויט בלה מיי ג'יי דיובי
 שחקנים ראשיים:  סנדרה בולוק מליסה מקארתי
 מוזיקה:  מייקל אנדרוז 
 צילום:  רוברט יאומן 
 מדינה:  ארצות הברית 
 חברת הפקה:  פוקס המאה ה-20, Chernin Entertainment, רטפק-דיון אנטרטיינמנט 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  28 ביוני 2013
 משך הקרנה:  117 דק' 
 שפת הסרט:  אנגלית 
 סוגה:  סרט פעולה, סרט להט"בי, סרט באדי קאפ, סרט קומדיה, סרט חבר'ה נשי 
 תקציב:  43 מיליון דולר
 הכנסות:  229,930,771 דולר
 הכנסות באתר מוג'ו:   bullockmccarthy
 www.theheatmovie.com
 דף הסרט ב־IMDb
 
עצבניות אש (באנגלית: The Heat) הוא סרט קומדיה-משטרה אמריקאי משנת 2013, שנכתב על ידי קייטי דיפולד ובוים על ידי פול פייג. העלילה מתמקדת בסנדרה בולוק בתפקיד סוכנת ה-FBI שרה אשבורן ומליסה מקארתי בתפקיד הבלשית שאנון מולינס, החייבות לתפוס מאפיונר מבוקש. הסרט יצא לאקרנים בארצות הברית ובקנדה ב-28 ביוני 2013, בשתי המדינות הסרט זכה להצלחה ביקורתית ומסחרית.
עלילה

סוכנת מיוחדת שרה אשבורן (סנדרה בולוק) היא חוקרת מיומנת מאוד ויעילה מטעם ה-FBI, אבל היא זוכה ליחס לא טוב מצד עמיתיה לעבודה בגלל היהירות שלה והיחס המתנשא שהיא מפגינה. הייל (דמיאן ביצ'יר), הבוס של אשבורן במשרד ה-FBI בשטח התיחום של ניו יורק, מקודם בתפקידו ושולח אותה לבוסטון כדי למצוא ברון סמים בשם סימון לרקין. הייל מבטיח לאשבורן שתקודם לתפקידו אם תוכל לפתור את המקרה תוך כדי הצגת יכולת של שיתוף פעולה עם אחרים. בבוסטון, היא עובדת בשותפות עם שאנון מולינס (מליסה מקארתי), קצינת משטרה מיומנת ומרדנית ממשטרת בוסטון. הפילוסופיה של "עבודה לפי הספר" של אשבורן מתנגשת עם הסגנון האלים והמחוספס של מולינס בעבודתן יחד. מולינס מגלה את פרטי המקרה על סימון לרקין על ידי גנבת מסמכים מאשבורן ומתעקשת לעזור לה. אשבורן מסכימה בחוסר רצון, ומבינה כי היא צריכה את הידע הרב של מולינס על האזור.
אשבורן ומולינס עוקבות אחר בעלים של מועדון לילה ומגלות את המקום בהצלחה בעקבות באג בטלפון הסלולרי שלו שמוביל אותן למיקומו. כאשר הן עוזבות את המועדון, הן מתמודדות מול שני סוכני היחידה ללוחמה בסמים, קרייג ואדם, שעובדים על התיק על לרקין במשך כמה חודשים וחוששים כי התיק שלהם יהיה בסכנה בעקבות התערבותן וכניסתן למועדון. לאחר שראתה מולינס את אחיה, ג'ייסון, בתוך המסחרית של שני הסוכנים, אשבורן מגלה כי הוא שוחרר לאחרונה מהכלא לאחר שהוכנס לשם על ידי מולינס עצמה, והוא עשוי להיות קשור לארגונו של לרקין. אשבורן משכנעת את מולינס ללכת לבית הוריה כדי לקבל מג'ייסון מידע על לרקין. בהגעתם לבית, מתברר כי ההורים של מולינס ושני אחיה האחרים עדיין נוטרים טינה עמוקה למולינס על כך שהייתה מעורבת במאסרו של ג'ייסון. ג'ייסון, שאין לו טינה כלפי אחותו, מוסר לה מידע על גופה של סוחר סמים שנרצח והוחבא בתוך רכב נטוש. בנתיחה שלאחר המוות של הגופה, מתגלים כימיקלים בנעליו של הקורבן, שמובילים את אשבורן ואת מולינס למפעל צבעים נטוש, ששם הן עדות לסוחר סמים שנרצח על ידי חבר בארגון של לרקין ששמו ג'וליאן. השתיים עוצרות את ג'וליאן ומנסות להוציא ממנו מידע בנוגע ללרקין, אולם הן אינן מסוגלות לחלץ כל מידע מהותי וחשוב בנוגע למקום הימצאו או לפועלו של לרקין.
צוות שחקנים

סנדרה בולוק – שרה אשבורן
מליסה מקארתי – שאנון מולינס
דמיאן ביצ'יר – הייל
מרלון ויינס – לאווי
מייקל רפפורט – ג'ייסון מולינס
ג'יין קרטין – גברת מולינס
קבלה והכנסות > ביקורות

הסרט זכה לביקורות מעורבות ולביקורות חיוביות. האתר "Rotten Tomatoes" נתן לסרט ציון של 65% בהתבסס על 157 ביקורות. האתר "Metacritic" נתן לסרט ציון של 60 מתוך 100 בהתבסס על 37 ביקורות. רוב הביקורות צינו לטובה את הכימיה בין שתי השחקניות הראשיות סנדרה בולוק ומליסה מקארתי.